CELEX: 62018TN0401
Language: mt
Date: 2018-07-03 00:00:00
Title: Kawża T-401/18: Rikors ippreżentat fit-3 ta’ Lulju 2018 – SFIE-PE vs Il-Parlament

8.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 364/13
            
         
      Rikors ippreżentat fit-3 ta’ Lulju 2018 – SFIE-PE vs Il-Parlament
      (Kawża T-401/18)
      (2018/C 364/13)
      Lingwa tal-kawża: il-Franċiż
      
         Partijiet
      
      
         Rikorrent: Sindakat tal-Uffiċjali Internazzjonali u Ewropej – Taqsima tal-Parlament Ewropew (SFIE-PE) (Brussell, il-Belġju) (rappreżentant: L. Levi, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara r-rikors odjern ammissibbli u fondat;
               
            
                  —
               
               
                  konsegwentement:
                  
                              —
                           
                           
                              tannulla d-deċiżjoni tat-2 ta’ Lulju 2018 li tirrikjedi lil interpreti sabiex jipprodvu servizzi minimi fit-3 ta’ Lulju 2018, kif ukoll id-deċiżjonijiet futuri li permezz tagħhom interpreti jiġu rikjesti jipprodvu servizzi minimi fl-4, fil-5, fl-10 u fil-11 ta’ Lulju 2018;
                           
                        
                              —
                           
                           
                              tikkundanna lill-konvenut sabiex jipprovdi kumpens għad-anni morali ivvalutat ex aequo et bono fl-ammont ta’ EUR 10 000;
                           
                        
                              —
                           
                           
                              tikkundanna lill-konvenut għall-ispejjeż kollha.
                           
                        
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq ksur tad-dritt għal rikors għal azzjonijiet kollettivi u tad-dritt għall-informazzjoni u għall-konsulatazzjoni, kif sanċiti fl-Artikoli 28 u 27 tal-Karta tad-Drittijiet Fundamentali u d-Direttiva 2002/14/KE tal-parlament ewropew u tal-kunsill tal-11 ta’ Marzu 2003 li tistabbilixxi qafas ġenerali dwar l-informazzjoni u l-konsultazzjoni ta’ l-impjegati fil-Komunità Ewropea [– Dikjarazzjoni konġunta tal-Parlament Ewropew, tal-Kunsill u tal-Kummissjoni dwar ir-rappreżentazzjoni tal-ħaddiema (ĠU Edizzjoni Speċjali bil-Malti, Kapitolu 5, Vol. 4, p. 219) u speċifikati u implementati mill-ftehim qafas bejn il-Parlament Ewropew u l-organizzazzjonijiet sindikali jew professjonali tal-persunal tal-istituzzjoni tat-12 ta’ Lulju 1990, kif ukoll fuq il-ksur tad-dritt għal amministrazzjoni tajba kif sanċit fl-Artikolu 41 ta-Karta.
               
            
                  2.
               
               
                  It-tieni motiv, ibbażat fuq in-nuqqas kompetenza tal-awtur tal-att u fuq ksur tal-prinċipju ta’ ċertezza legali.
               
            
                  3.
               
               
                  It-tielet motiv, ibbażat fuq ksur tad-dritt għal rikors effettiv kif previst fl-Artikolu 47 tal-Karta.